මාස තුනක් පුරා අක්‍රීයව පැවැතියේ යැයි පවසා තිබූ අලුත්ම දන්ත පුටුවක් පරීක්ෂාවට ලක්කිරීමේදී හෙළි වූයේ එහි ස්විචය ක්‍රියාත්මක නොකිරීම නිසා මෙසේ අක්‍රීයව පැවැති බව යි.කොළඹින් බැහැර ශික්ෂණ රෝහලකට ලබා දී තිබූ මේ දන්ත පුටුව අක්‍රීය බව පවසා සෞඛ්‍ය අමාත්‍යාංශයට ලැබුණ තොරතුරු අනුව අමාත්‍යාංශයේ ජීව වෛද්‍ය ඉංජිනේරු අංශයේ කාර්මිකයන් කීපදෙනකු ගොස් පරීක්ෂා කිරීමේදී එහි ස්විචය ක්‍රියාත්මක කර නොමැති බව හෙළි විය.රුපියල් දසලක්ෂ පහක් පමණ වියදම් කර මේ දන්ත පුටුව ලබාදීම සිදු කළත් මාස තුනක් තිස්සේ ඉන් ප්‍රතිකාර ලබා ගැනීමට පැමිණි රෝගීන් අපහසුතාවට පත් වී තිබේ.මෙසේ දන්ත පුටුව අක්‍රීය වීම සිදු වූයේ රෝහලේ දන්ත වෛද්‍යවරුන්ගේ නොසැලකිලිමත්කම ද, නොදැනුවත්කම ද යන්න ගැටලුකාරී තත්ත්වයක් බව සෞඛ්‍ය අමාත්‍යාංශය පවසයි..